Lycée privé Émile-Metz

De Lycée privé Émile-Metz, a Kuerzform LPEM, huet de 4. November 1914 fir d'éischt seng Dieren opgemaach. Dëst war méiglech nodeem d'Edmée Metz-Tesch der Arbed eng bedeitend Geldstëftung vermaach huet, fir zu Éiere vun hirem verstuerwene Mann Émile Metz zu Dummeldeng eng Wierksschoul ze grënnen, déi als Institut Émile-Metz säin Numm sollt droen. Zil war et, d'Situatioun vun der Aarbechterklass duerch eng besser Ausbildung ze verbesseren.Op der Internetsäit iwwer d'Geschicht vun der Schoul steet: « Madame Veuve Emile Metz-Tesch décide en 1913 de créer l'Institut Emile Metz dont le but est le développement physique et moral de la classe ouvrière et l'amélioration de sa situation matérielle. »

Am Haff vum Institut steet e Monument mat enger Dankbarkeetserklärung un d'Madamm Edmée Metz-Tesch.

Den LPEM ass mëttlerweil e modernen technesche Lycée mat méi wéi 500 Schüler. Et ass déi eenzeg Schoul zu Lëtzebuerg an där een eng Ausbildung als Fligermecanicien (Aircraft Maintenance Licence, AML) an als Techniker an de Smart Materials maache kann.

Am Hierscht 2023 gouf zu Déifferdeng eng zweet Schoul opgemaach."Am Hierscht: Lycée privé Emile Metz och zu Déifferdeng." 100komma7.lu, 23. Abr 2023.

Gestioun
De Lycée gëtt zanter 1995 vun der Asbl Fondation Lycée Technique Privé Emile Metzënner G67 am Handelsregëster agedroen verwalt, déi am Juli 1995 vun der Fondation Veuve Emile Metz-Teschënner G169 am Handelsregëster agedroen a vun der Chambre de commerce gegrënnt gouf.De Veräi gouf den 19. Juli 1995 gegrënnt. Cf. d'Grënnungsstatuten am Mémorial Nr. 542, Säit 26009. De Verwaltungsrot besteet aus siwe Memberen:
dräi Administrateuren, déi vum Lëtzebuerger Staat genannt ginn;
een Administrateur, dee vun der Fondation Veuve Emile Metz-Tesch genannt gëtt;
een Administrateur, dee vun der Chambre de commerce genannt gëtt;
zwéin Administrateuren, déi vun ArcelorMittal genannt ginn;

Direkteren
? - 1966: Alphonse Pierre Hoffmann
1966 - 1988: Pierre Thill
1988 - 2001: Albert Bonifas
2001 - 2003: Léon Mathieu
2003 - 2009: René Tissier
2009 - 2010: Armand Lengler
2010 - 2020: Théo Thill
2020 - 2022: Martine Berchem
2022 - haut: Pascal Thill

 Kuckt och 
 Secondaireschoulen zu Lëtzebuerg
 Um Spaweck 

Kategorie:Schoulen an der Stad Lëtzebuerg
Kategorie:Dummeldeng
Kategorie:Gemeng Déifferdeng